Torbjørn Johansen

Torbjørn «Pluggen» Johansen (født 4. juli 1950 i Trondheim, død 10. oktober 2009) var en norsk rockemusiker (trommeslager) og tidligere programleder for NRK Radio. Torbjørn Johansen var far til musikeren Erlend Eide.

Karriere  

Han startet sin musikalske karriere i Bispehaugen Skolekorps under Rolf Stokke. 
Sammen med Erling Mylius etablerte han i 1963 bandet Missing Links. Missing Links ble Norgesmestre i 1966 før de senere samme år ble oppløst.
Senere år var han innom mange band i Trondheim, bl.a. The Saunters (1967), Four Jets (1967-69), Nilssons, og Naboens Rockeband.
I forbindelse med  veteranmesterskapet i Trondheim i 1999 gjenoppstod mange gamle trønderske band. Pluggen var med i to av disse; Missing Links (som vant) og The Saunters. Disse to bandene fortsatte han å spille i årene som kom. De siste årene var Pluggen kun med i The Saunters, som flere ganger har samarbeidet med The Shadows.
Han var også med på prosjektet The Storås Danseband i 2008, som var et samarbeid mellom The Saunters og Sveinung Sundli.

Torbjørn Pluggen Johansen hadde en god radiostemme og var programleder for Lørdagsdansen på NRK. Han jobbet også mye i nærradio og var hyppig brukt som konferansiér.

Plateutgivelser 
 Movin/My oh my - med Missing Links, Singel (1966)
 Roots 66/99 - med Missing Links (1999)
 Domino – med The Saunters (2002)
 Norsk Rocks Historie (2004)
 Unge piker og eldre menn - med The Storås Danseband (2008)

Referanser

Eksterne lenker 
 The Saunters hjemmeside

Norske rockemusikere
Norske trommeslagere
Programledere for NRK
Fødsler i 1950
Dødsfall i 2009